Hættu að hanga - Komdu að hjóla , synda eða ganga ! ,, Hættu að hanga ! Komdu að hjóla , synda og ganga “ er landsátak UMFÍ sem fram fer dagana 5. júní til 16. september 2010 . Þátttakendur geta nálgast stimpil fyrir sína hreyfingu í afgreiðslu sundlauga landsins . Til að taka þátt í einstaklingskeppninni geta þátttakendur skráð sig til leiks inn á ganga.is eða fengið göngubók á næstu N1 bensínstöð eða í sundlaugum landsins . Þátttakendur geta nálgast stimpil fyrir sína hreyfingu í afgreiðslu sundlauga landsins . Einnig fá heppnir þátttakendur gjafabréf frá Zo-on eftir 30,60 og 80 skipti . Fyrirtækjakeppni Fyrirtækjakeppnin fer fram á sama tíma og einstaklingskeppnin . Þeir þrír hópar sem hreyfa sig mest og í flesta daga fá svo verðlaun . Einnig keppa fyrirtæki í því hvaða þátttakendur hvers fyrirtækis hafa gengið á flest fjöll . Fjölskyldudagur UMFÍ 5. júní Fjölskyldudagur UMFÍ verður haldinn við rætur Miðfells í Skeiða - og Hrunamannahreppi . Dagurinn verður haldinn í samvinnu við HSK þann 5. júní í því augnamiði að vekja athygli á verkefninu Hættu að hanga ! Helgi á göngu Helgi á göngu er verkefni til minningu um gönguforkólfinn og ungmennafélagann Helga Magnús Arngrímsson . Verkefnið gengur útá að skipulagðar gönguferðir á vegum UMFÍ tiltekna helgi þeir dagar sem skipulagðar göngur verða eru 23. – 27. júní . Göngurnar verða skipulagðar víðs vegar um landið á einhverri af þeim gönguleiðum sem merktar hafa verið á vegum hreyfingarinnar . Grunnskólaganga UMFÍ Verkefninu Hættu að hanga ! Komdu að hjóla , synda eða ganga verður formlega slitið með grunnskólagöngu UMFÍ í september . Markmið göngudagsins er að vekja grunnskólabörn til umhugsunar um þær gönguleiðir sem eru í nágrenni síns skóla og í sveitarfélaginu sem og mikilvægi hreyfingar . Hugmyndin af deginum er sú að nemendurnir vinni sérstakt verkefni fyrir grunnskóladaginn tengt verkefninu Hættu að hanga ! UMFÍ mun senda skólunum skilti til að setja við upphaf hverra gönguleiðar og þar að auki fær hver hópur viðurkenningarskjal fyrir þátttökuna og sitt framlag . Allar þær gönguleiðir sem nemendur skila inn til UMFÍ verða settar inn á vefinn ganga.is undir nafni viðkomandi skóla . Dagana 8. – 16. september geta nemendur í samráði við kennara tekið frá einn dag til að ganga einhverja gönguleið að eigin vali .